তিন মাস পর খুলল ডুয়ার্সের জঙ্গল, পর্যটকমুখর জলদাপাড়া

আলিপুরদুয়ার: দীর্ঘ তিন মাসের অপেক্ষার পর আজ থেকে খুলে গেল ডুয়ার্সের (Dooars) জঙ্গল। একসঙ্গে খুলে দেওয়া হয়েছে জলদাপাড়া (Jaldapara) ও বক্সা ব্যাঘ্র প্রকল্প সহ অন্যান্য বনাঞ্চল। জঙ্গল খোলার প্রথম দিনেই দেশ-বিদেশের পর্যটকের ঢল নামে জলদাপাড়ায়। এমনকি আমেরিকার থেকেও পর্যটকরা এসে যোগ দেন জঙ্গল সাফারিতে (District News)।

আজ থেকেই শুরু হয়েছে জঙ্গল সাফারি ও হাতি সাফারি। বহু পর্যটককে দেখা যায় হাতি সাফারির অভিজ্ঞতা নিতে। স্থানীয় পর্যটন ব্যবসায়ীরা পর্যটকদের উষ্ণ অভ্যর্থনা জানান।

আরও পড়ুন: মুরগির দানার কারখানা নিয়ে সমস্যায় মাল্লাগুড়ির বাসিন্দারা, দেখুন কী অবস্থা

উল্লেখযোগ্যভাবে, প্রতিবছর ১৬ জুন থেকে ১৫ সেপ্টেম্বর পর্যন্ত ডুয়ার্সের বনাঞ্চলে পর্যটকদের প্রবেশে নিষেধাজ্ঞা জারি থাকে। বন্যপ্রাণীদের প্রজনন ও জঙ্গলের পুনর্জীবনের স্বার্থে বনদপ্তর এই তিন মাস জঙ্গল বন্ধ রাখে। তাই দীর্ঘ বিরতির পর জঙ্গল খোলায় খুশির হাওয়া পর্যটক থেকে শুরু করে পর্যটন ব্যবসায়ীসবার মধ্যেই।