উত্তরবঙ্গে মুখ্যমন্ত্রীর সফর শেষে তালা পড়ল তিনটি চা বাগানে

আলিপুরদুয়ার: আলিপুরদুয়ারের (Alipurduar) বানারহাট (Banarhut) এলাকায় হঠাৎ করেই বন্ধ হয়ে গেল তিনটি চা-বাগান (Tea Estate Close)। ফলে এক ধাক্কায় কয়েকশো শ্রমিক চরম অনিশ্চয়তার মুখে পড়েছেন। স্থানীয় সূত্রে খবর, মালিকপক্ষ কোনও রকম আগাম নোটিশ না দিয়েই বাগানগুলি বন্ধ ঘোষণা করে। এতে শ্রমিক পরিবারগুলির রোজগার বন্ধ হয়ে যাওয়ায় এলাকায় চরম ক্ষোভের পরিবেশ তৈরি হয়েছে।

চা-বাগান শ্রমিকরা অভিযোগ করেছেন, অনেক দিন ধরেই মজুরি অনিয়মিত ছিল। তবুও তাঁরা আশায় ছিলেন পরিস্থিতি বদলাবে। কিন্তু হঠাৎ বন্ধ হয়ে যাওয়ায় তাঁদের জীবিকা একেবারে থমকে গেল। শ্রমিক ইউনিয়নগুলিও মালিকপক্ষের সিদ্ধান্তের কড়া সমালোচনা করেছে।

আরও পড়ুন: পারিবারিক বিবাদের জের, বাবার হাতে খুন ছেলে, কালচিনির মেচপাড়ায় নৃশংস ঘটনা

স্থানীয় প্রশাসন জানিয়েছে, শ্রমিকদের সমস্যার কথা রাজ্য সরকারের কাছে পাঠানো হবে। যত দ্রুত সম্ভব সমাধানের চেষ্টা চলছে। তবে আপাতত তিন বাগানের শ্রমিক পরিবারগুলির মধ্যে অনিশ্চয়তা ও আতঙ্কের ছায়া নেমে এসেছে।